**Rhwydwaith Cenedlaethol ar gyfer Gweithredu’r Cwricwlwm**

**Pecyn briffio hwyluswyr**

**Cynnydd (Hydref 2021)**

**Cynnwys**

[**Am y ddogfen hon** 3](#_Toc84590204)

[**Diben sgyrsiau ar Gynnydd** 4](#_Toc84590205)

[**Ffyrdd cyffredin o weithio** 4](#_Toc84590206)

[**Trosolwg o’r Sgwrs** 5](#_Toc84590207)

[**Adnoddau atodol ar gyfer y sgwrs hon** 5](#_Toc84590208)

[**Eich rôl fel hwyluswyr** 6](#_Toc84590209)

[**Amserlen ar gyfer sgyrsiau Rhwydwaith Cenedlaethol ar gynnydd** 7](#_Toc84590210)

[**Dyddiadau’r sgyrsiau** 7](#_Toc84590211)

[**Dyddiadau allweddol eraill** 7](#_Toc84590212)

[**Y drefn:** 8](#_Toc84590213)

[**Pwyntiau trafod manwl** 9](#_Toc84590214)

[**Sgyrsiau’r Rhwydwaith Cenedlaethol: cyflwyniad** 9](#_Toc84590215)

[**Cwestiwn #1:** *Beth yw eich dealltwriaeth chi o gynnydd o fewn Cwricwlwm i Gymru? Beth sy’n wahanol o gymharu â sut rydym wedi ystyried hyn yn y gorffennol?* 9](#_Toc84590216)

[**Cwestiwn 2:** *Ble rydych chi arni nawr o ran datblygu cynnydd o fewn y cwricwlwm newydd? Beth sydd wedi eich helpu wrth ystyried hyn, a beth nad yw wedi helpu?* 9](#_Toc84590217)

[**Cwestiwn 3:** *Wrth edrych i’r dyfodol: pa gefnogaeth allai fod ei hangen arnoch i gynyddu eich dealltwriaeth a’ch gallu i roi cynnydd ar waith o fewn y cwricwlwm newydd?* 10](#_Toc84590218)

[**Canllawiau ymarferol** 11](#_Toc84590219)

[**Cyn y sgwrs** 11](#_Toc84590220)

[**Yn ystod y sgwrs** 11](#_Toc84590221)

[***Rhannu fideos*** 12](#_Toc84590222)

[**Ar ôl y sgwrs** 12](#_Toc84590223)

[**Talu am hwyluso sgyrsiau’r Rhwydwaith Cenedlaethol** 13](#_Toc84590224)

[**Atodiad – Sgwrs Rhwydwaith Cenedlaethol (Cynnydd): templed nodiadau hwyluswyr** 14](#_Toc84590225)

# **Am y ddogfen hon**

* Pecyn hwyluso sgwrs Rhwydwaith Cenedlaethol ar gynnydd ar gyfer Hydref 2021 yw’r pecyn hwn.
* Mae’r pecyn hwyluso yn nodi:
  + Nodau a diben y sgwrs hon
  + Deilliannau a fwriedir o’r sgwrs ar lefel genedlaethol
  + Deunyddiau i gefnogi ymarferwyr i hwyluso’r sgyrsiau, gan gynnwys cwestiynau, awgrymiadau, a deunyddiau atodol i sbarduno trafodaeth
* Mae templed cofnodi ar gyfer y sgyrsiau ar gael ar ddiwedd y ddogfen hon
* Tra bo’r pecyn hwyluso sgwrs wedi’i ddatblygu ar gyfer y Rhwydwaith Cenedlaethol, mae wedi’i lunio i fod yn hygyrch ac yn hylaw er mwyn ei ddefnyddio ar gyfer trafodaethau am y materion hyn mewn amrediad o gyd-destunau, gan gynnwys o fewn ac ar draws ysgolion a lleoliadau, clystyrau a rhwydweithiau lleol a rhanbarthol.

# **Diben sgyrsiau ar Gynnydd**

**Diben y sesiynau hyn yw:**

* Dod ag ymarferwyr ynghyd i rannu barnau ar faterion ynghylch cynnydd – bwriedir i’r sgwrs hon adeiladu ar gefnogaeth sydd ar gael a dysgu proffesiynol y consortia rhanbarthol – nid yw’n disodli dysgu proffesiynol na chyfleoedd hyfforddi
* Dechrau sgwrs genedlaethol ar gynnydd – sbarduno rhaglen ehangach o waith i gefnogi ysgolion i ddatblygu cwricwlwm wedi’i seilio ar gynnydd
* Adnabod enghreifftiau a allai helpu ysgolion symud ymlaen a’r ffyrdd mwyaf effeithiol i rannu’r enghreifftiau hyn
* Adnabod camsyniadau cyffredin ynghylch cynnydd a sut i fynd i’r afael â nhw
* Adnabod cefnogaeth benodol i’w darparu er enghraifft gan y Rhanbarthau, Estyn neu Lywodraeth Cymru a’r ffordd orau i ysgolion derbyn y gefnogaeth.

# **Ffyrdd cyffredin o weithio**

Drwy gydol y broses, rydym am i'r sgyrsiau hyn ymgorffori a hyrwyddo'r ffyrdd cyffredin o weithio a ddatblygwyd fel rhan o'r broses diwygio'r cwricwlwm – hynny yw:

* **Datblygu ar y cyd** rhannu problemau a datblygu atebion ar y cyd. Gweithio ar draws ffiniau traddodiadol; profi dulliau o wahanol safbwyntiau.
* **Cydraddoldeb mewn cyd-ddatblygu** – tegwch rhwng gwahanol leisiau yn hytrach nag un llais yn rhoi cyfeiriad; ar wahân i hierarchaethau rheoli a chyfrifoldeb, gan ganiatáu i bawb herio a chael eu herio.
* **Amser a llonydd I feddwl ac ymgysylltu –** meithrin dealltwriaeth, deialog broffesiynol, ymddiriedaeth a pharch dros amser; peidio â rhuthro i ddarparu cynnyrch. Profi, arbrofi ac adolygu, gan ganiatáu camgymeriadau mewn amgylchedd diogel.
* **Dealltwriaeth glir o 'pam' mae pethau yn cael eu dysgu a'u gwneud** – Gofyn yn gyson 'pam' rydym yn addysgu rhywbeth; Dylai'r system herio pam mae rhai gweithgareddau'n cael eu cynnal neu eu gofyn: os nad ydynt yn cyfrannu at ddysgwyr yn gwireddu ein gweledigaeth a'n dyheadau, yna a oes eu angen?
* **Ymgysylltu'n feirniadol ag arbenigedd** – ymgysylltu ag ystod o ymchwil o ansawdd, mewnbwn arbenigol ac arbenigedd rhyngwladol.
* **Arweinyddiaeth ar bob lefel o'r system addysg** – Rhaid i bob rhan o'r system ddarparu arweinyddiaeth; diwylliant o ymddiriedaeth a grymuso.

# **Trosolwg o’r Sgwrs**

**Dyma fydd y prif gwestiynau ar gyfer y sgwrs:**

1. Beth yw eich dealltwriaeth chi o gynnydd o fewn Cwricwlwm i Gymru? Beth sy’n wahanol o gymharu â sut rydym wedi ystyried hyn yn y gorffennol?
2. Ble rydych chi arni nawr o ran datblygu cynnydd o fewn y cwricwlwm newydd? Beth sydd wedi eich helpu wrth ystyried hyn, a beth nad yw wedi helpu?
3. Wrth edrych i’r dyfodol: pa gefnogaeth allai fod ei hangen arnoch i gynyddu eich dealltwriaeth a’ch gallu i roi cynnydd ar waith o fewn y cwricwlwm newydd?

Ar gyfer sgyrsiau’r **Rhwydwaith Cenedlaethol,** bydd dau hwylusydd (ymarferwr ac/neu cydweithiwr Rhanbarthol) yn cynnal grŵp trafod ar y cyd gyda hyd at 12 o ymarferwyr eraill.

Bydd adnoddau fideo i gefnogi trafodaethau a deunyddiau perthnasol i’w darllen o flaen llaw. Bydd yr adnoddau hyn ar gael ar goedd ar [dudalen y Rhwydwaith Cenedlaethol ar Hwb.](https://hwb.gov.wales/cwricwlwm-i-gymru/rhwydwaith-cenedlaethol-ar-gyfer-gweithredu-r-cwricwlwm/) Byddwn yn e-bostio dolenni i’r adnoddau pan ar gael drwy Hwb er mwyn i chi eu defnyddio ar gyfer y sgyrsiau y byddwch yn eu hwyluso.

## **Adnoddau atodol ar gyfer y sgwrs hon**

Mae dolenni isod ar gyfer yr adnoddau fydd yn cefnogi’r sgwrs hon. Bydd yr adnoddau hyn ar gael i bawb sy’n mynychu trwy [dudalen y Rhwydwaith Cenedlaethol ar Hwb](https://hwb.gov.wales/cwricwlwm-i-gymru/rhwydwaith-cenedlaethol-ar-gyfer-gweithredu-r-cwricwlwm/), o fewn yr adran *cynnydd*.

* **Fideos I’w chwarae fel rhan o’r sgwrs hon:**
  + **Fideo 1 -** Rhwydwaith Cenedlaethol: cyflwyniad [yn cael eu datblygu ar hyn o bryd, i’w cynnwys ar [dudalen y Rhwydwaith Cenedlaethol ar Hwb](https://hwb.gov.wales/cwricwlwm-i-gymru/rhwydwaith-cenedlaethol-ar-gyfer-gweithredu-r-cwricwlwm/) erbyn 15 Hydref]
  + **Fideo 2 –** [*New Welsh Curriculum – Professor Robin Banerjee talks about progression*](https://www.youtube.com/watch?v=nWAtOkeuWus&list=PLTZvaU9CIF5tfIXnHAp-RQnbqSMAEF4wW)
  + **Fideo 3** – [*Professor Louise Hayward, University of Glasgow*](https://www.youtube.com/watch?v=mlZT4uR6_Qs)
  + **Fideo 4 –** Cynnydd – astudiaethau achos[yn cael eu datblygu ar hyn o bryd, i’w cynnwys ar [dudalen y Rhwydwaith Cenedlaethol ar Hwb](https://hwb.gov.wales/cwricwlwm-i-gymru/rhwydwaith-cenedlaethol-ar-gyfer-gweithredu-r-cwricwlwm/) erbyn 15 Hydref]
* **Adnoddau cefndirol ychwanegol:** 
  + **Fideo 5** – [*Professor Graham Donaldson, University of Glasgow*](https://www.youtube.com/watch?v=Kgeks_GlGjs)
  + **Darllen dewisol:**
    - [**So Far So Good: Building the Evidence Base to Promote a Successful Future for the Curriculum for Wales**](https://eprints.gla.ac.uk/223822/3/223822.pdf) – crynodeb gweithredol ac **adran 3**
    - [***Dadansoddiad o’r sgyrsiau: y tu hwnt i COVID: dysgu yn y cyfnod nesaf***](https://hwb.gov.wales/cwricwlwm-i-gymru/dadansoddiad-o-r-sgyrsiau-y-tu-hwnt-i-covid-dysgu-yn-y-cyfnod-nesaf/) – crynodeb gweithredol ac **adran 5**

# **Eich rôl fel hwyluswyr**

* Ym mhob grŵp, bydd dau hwylusydd
* Hoffem ganolbwyntio ar drafodaethau “gwerthfawrogol” pan fo hynny’n bosibl – gan feddwl am y pethau a weithiodd yn dda, pam eu bod nhw wedi gweithio’n dda, a beth y gallwn ei ddysgu ohonynt
* Defnyddio ‘wal pryderon’ i nodi pryderon sylweddol – ond gan osgoi canolbwyntio ar bryderon yn unig a sicrhau y gall y drafodaeth edrych ar yr hyn a weithiodd yn dda, a dulliau gweithredu posibl.
* Fel hwylusydd **nid oes** disgwyl ichi fod yn arbenigwr neu ffynhonnell gwybodaeth benodol ar destun y sgwrs.
* Mae’r sgyrsiau hyn am rannu profiadau a dulliau gweithredu – fel hwylusydd nid oes disgwyl ichi fod â’r ‘ateb cywir’, ond i ofyn cwestiynau craff (er enghraifft rheiny sydd wedi’u cynnwys yn yr awgrymiadau) er mwyn annog y meddwl hwn a thrafodaeth

Bydd y grwpiau hwyluso yn cynnwys:

* Rheoli trafodaeth yn y grŵp a chadw at amser
* Chwarae adnoddau fideo wedi’u paratoi ymlaen llaw i’r grŵp i ysgogi trafodaethau
* Sicrhau bod aelod o’r grŵp wedi’i adnabod i nodi’r pwyntiau allweddol a chasgliadau
* Cadw trafodaethau ar y trywydd iawn, gan ddefnyddio pwyntiau trafod fel y bo’n briodol
* Gofyn cwestiynau, yn hytrach na chynnig atebion
* Peidio â cheisio llywio'r sgwrs tuag at bynciau penodol rydych chi’n teimlo sy'n bwysig, ond bod yn ymwybodol o'r mathau o heriau y gallai gwahanol garfanau eu hwynebu

# **Amserlen ar gyfer sgyrsiau Rhwydwaith Cenedlaethol ar gynnydd**

## **Dyddiadau’r sgyrsiau**

Bydd hwyluswyr ond yn mynychu’r sgyrsiau hynny maen nhw wedi nodi y hoffent eu hwyluso. Bydd Llywodraeth Cymru yn cadarnhau dyddiadau gyda hwyluswyr unigol.

|  |  |  |
| --- | --- | --- |
| **Cynnydd** | **Dyddiadau’r sesiynau** | **Amser** |
| Dydd Mawrth 19 Hydref 2021 | 10:00 – 12:30 |
| Dydd Mercher 20 Hydref 2021 | 13:00 – 15:30 |
| Dydd Mawrth 2 Tachwedd 2021 | 13:00 – 15:30 |
| Dydd Mercher 3 Tachwedd 2021 | 10:00 – 12:30 |
| Dydd Mawrth 9 Tachwedd 2021 | 13:00 – 15:30 |
| Dydd Mercher 10 Tachwedd 2021 | 13:00 – 15:30 |
| Dydd Mawrth 16 Tachwedd 2021 | 10:00 – 12:30 |
| Dydd Mercher 17 Tachwedd 2021 | 10:00 – 12:30 |

## **Dyddiadau allweddol eraill**

|  |  |
| --- | --- |
| **5 Hydref** | Briffio hwyluswyr |
| **22 Medi – 2 ddiwrnod cyn y digwyddiad** | Cyfnod cofrestru ar gyfer sesiynau |
| **21 Hydref** | Sesiwn fyfyrio i hwyluswyr – dewisol |
| **4 Tachwedd** | Sesiwn fyfyrio i hwyluswyr – dewisol |
| **18 Tachwedd** | Sesiwn fyfyrio i hwyluswyr – dewisol |

## **Y drefn:**

Dyma awgrym o drefn ar gyfer y sgyrsiau – mae croeso i chi addasu hyn (er enghraifft, sawl egwyl a’u hyd) fel y teimlwch sy'n briodol ar gyfer eich grŵp – ond ceisiwch sicrhau eich bod yn cadw at 2.5 awr.

* **Cyflwyniad** – cyflwyniad byr amdanoch eich hun ac eraill (5-10 munud)
* **Fideo 1** – Cyflwyniad cryno i’r Rhwydwaith Cenedlaethol (5 munud)
* **Fideo 2** (*Professor Robin Banerjee yn siarad am gynnydd*) (5 munud)
* **Cwestiwn 1 –** Beth yw eich dealltwriaeth chi o gynnydd o fewn Cwricwlwm i Gymru? Beth sy’n wahanol o gymharu â sut rydym wedi ystyried hyn yn y gorffennol? (40 munud)
* **Toriad byr** (10 munud)
* **Fideo 3** (Athro Louise Hayward, *heriau a chyfleon i ddatblygu cynnydd yn y Cwricwlwm i Gymru yng nghyd-destun y pandemig*)
* **Fideo 4** (cynnydd – astudiaethau achos) (5 munud)
* **Cwestiwn 2 –** Ble rydych chi arni nawr o ran datblygu cynnydd o fewn y cwricwlwm newydd? Beth sydd wedi eich helpu wrth ystyried hyn, a beth nad yw wedi helpu? (40 munud)
* **Cwestiwn 3 -** Wrth edrych i’r dyfodol: pa gefnogaeth allai fod ei hangen arnoch i gynyddu eich dealltwriaeth a’ch gallu i roi cynnydd ar waith o fewn y cwricwlwm newydd? (30 munud)

# **Pwyntiau trafod manwl**

## **Sgyrsiau’r Rhwydwaith Cenedlaethol: cyflwyniad**

Ar y dechrau, efallai y byddai'n ddefnyddiol ailadrodd pwrpas sgwrs y Rhwydwaith Cenedlaethol, a'r hyn yr ydym yn gobeithio iddo ei gyflawni – gall hyn gynnwys:

* Bwriad y sgwrs hon yw adeiladu ar y dysgu a'r profiadau proffesiynol a gawsoch yn yr ysgol - nid yw'n disodli cyfleoedd hyfforddi eraill.
* Mae'n gyfle i drafod beth sy'n gweithio, beth yw'r rhwystrau i ddatblygu cynnydd yn eich cwricwlwm ac yn bwysig, pam mae hyn.
* Caiff deilliannau a chasgliadau'r sgwrs hon eu bwydo'n uniongyrchol yn ôl i Lywodraeth Cymru ac i gonsortia rhanbarthol a byddwn yn gweithio gyda nhw i ddatblygu dulliau gweithredu a datrysiadau.

Bydd adnodd fideo drwy gyfrwng y Saesneg gan Lloyd Hopkin, Pennaeth Diwygio’r Cwricwlwm yn Llywodraeth Cymru ar gael i chwarae er mwyn rhoi trosolwg o bwrpas y Rhwydwaith Cenedlaethol.

## **Cwestiwn #1:** *Beth yw eich dealltwriaeth chi o gynnydd o fewn Cwricwlwm i Gymru? Beth sy’n wahanol o gymharu â sut rydym wedi ystyried hyn yn y gorffennol?*

Cyn y sgwrs hon – dangosir fideo gan yr Athro Robin Banerjee (Prifysgol Sussex) yn trafod yr hyn y mae cynnydd yn ei olygu fel sylfaen i Cwricwlwm i Gymru. Diben yr adnodd hwn yw ysgogi’r grŵp i feddwl a thrafod.

**Gellir ystyried y canlynol hefyd (darperir y rhain i’ch helpu, ond nid oes angen mynd drwy bob un):**

* Beth yw eich dealltwriaeth chi o’r gofynion o ran cynnydd, fel y Cod Cynnydd?
* Beth yn eich barn chi y mae’r newidiadau o ran cynnydd a’r trefniadau asesu o fewn Cwricwlwm i Gymru yn ei olygu o ran sut rydym yn ystyried ac yn cefnogi cynnydd dysgwyr?
* Beth yw’r pethau rydym yn eu newid? Beth yw’r pethau rydym yn parhau i’w gwneud?

## **Cwestiwn 2:** *Ble rydych chi arni nawr o ran datblygu cynnydd o fewn y cwricwlwm newydd? Beth sydd wedi eich helpu wrth ystyried hyn, a beth nad yw wedi helpu?*

Cyn y sgwrs hon – cewch weld dau fideo. Fideo gan yr Athro Louise Hayward yw’r cyntaf, ar heriau a chyfleoedd cefnogi cynnydd dysgwyr yng nghyd-destun y pandemig. Mae’r ail fideo yn tynnu ynghyd safbwyntiau amrywiol ymarferwyr ar sut maent wedi bod yn ystyried datblygu cynnydd o fewn eu cwricwlwm hyd yn hyn. Diben yr enghreifftiau hyn yw cynnig ystod o safbwyntiau a dulliau gweithredu gwahanol, ac annog unigolion i ystyried eu dulliau eu hunain.

**Gellir ystyried y canlynol hefyd (darperir y rhain i’ch helpu, ond nid oes angen mynd drwy bob un):**

* Nodwch un peth am sut rydych wedi bod yn mynd i’r afael â chynnydd hyd yn hyn sy’n destun balchder ichi. Pam?
* Beth sy’n rhwystr ichi wrth ddatblygu cynnydd o fewn eich cwricwlwm newydd? Pam?
* **Beth yw’r cwestiynau allweddol rydych yn teimlo y dylai ysgolion / lleoliadau / ymarferwyr fod yn eu holi eu hunain wrth ddatblygu cynnydd o fewn eu cwricwlwm?**
* **Oes egwyddorion allweddol y dylai ysgolion meddwl amdanynt wrth ddatblygu cynnydd?**
* Sut rydych wedi gweithio gydag ysgolion / lleoliadau eraill i ddatblygu cyd-ddealltwriaeth? Beth mae hynny’n ei olygu yn ymarferol?

Gallai’r awgrymiadau yn yr adran hon ar gwestiynau allweddol i ysgolion ac ymarferwyr ofyn iddyn nhw eu hunain wrth ddatblygu cynnydd, ynghyd â’r egwyddorion allweddol i feddwl amdanynt wrth ddatblygu cynnydd, fod yn arbennig o werthfawr i ymarferwyr o ran helpu cyfarwyddo dulliau gweithredu yn yr ysgol.

Hoffwn annog hwyluswyr i ofyn y cwestiynau hyn yn benodol.

## **Cwestiwn 3:** *Wrth edrych i’r dyfodol: pa gefnogaeth allai fod ei hangen arnoch i gynyddu eich dealltwriaeth a’ch gallu i roi cynnydd ar waith o fewn y cwricwlwm newydd?*

**Gellir ystyried y canlynol hefyd (darperir y rhain i’ch helpu, ond nid oes angen mynd drwy bob un):**

* Pa gyfleoedd pellach i gydweithio fyddai o gymorth?
* Sut gallwn hybu cydweithio ar draws y cyfnodau dysgu? Er enghraifft – rhwng ysgolion cynradd ac uwchradd – er mwyn dod i gyd-ddealltwriaeth o gynnydd?
* Sut rydych wedi mynd ati i ddysgu’n broffesiynol ynghylch cynnydd? Beth fyddai’n helpu o ran eich dealltwriaeth?

# **Canllawiau ymarferol**

## **Cyn y sgwrs**

* Byddwn yn anfon cadarnhad o’ch grŵp, cyd-hwylusydd, a’r briff i hwyluswyr – a fydd hefyd yn cynnwys templed ar gyfer gwneud nodiadau – yr wythnos hon.
* Byddwch yn derbyn dolenni i'r adnoddau a fydd yn cefnogi'r sgwrs hon – bydd y rhain hefyd yn cael eu hanfon at fynychwyr a byddant ar gael ar dudalen Rhwydwaith Cenedlaethol Hwb cyn y sesiynau
* Byddwch yn derbyn e-bost a gwahoddiad calendr gan ein Platfform Archebu gyda manylion eich sesiwn a'r ddolen i ymuno â Microsoft Teams
* Efallai yr hoffech chi gysylltu â’ch cyd-hwylusydd ymlaen llaw i drafod sut rydych chi am fynd ati i gynnal y sgwrs
* Dylai’r rhan fwyaf o bobl allu ymuno’n awtomatig gan ddefnyddio eu manylion mewngofnodi Hwb. Bydd rhaid i unrhyw un nad yw’n defnyddio manylion mewngofnodi Hwb gael ei ychwanegu i’r cyfarfod Teams gan rywun sydd yn y cyfarfod

## **Yn ystod y sgwrs**

* Byddai’n syniad ichi ymuno â’r cyfarfod ychydig funudau yn gynnar i wneud yn siŵr bod popeth yn gweithio’n iawn
* Gwnewch nodyn o’r rheini sy’n bresennol ar y dechrau, yn y templed nodiadau (wedi'i atodi i'r pecyn briff )
* Efallai y bydd swyddog o Lywodraeth Cymru yn ymuno â’ch trafodaeth fel arsylwr mud
* Os oes rhywbeth yn mynd o’i le yn y cyfarfod nad ydych yn gallu ei ddatrys, a bydd swyddog Llywodraeth Cymru ar gael – bydd pwynt cyswllt yn cael ei rannu cyn eich sesiwn.
* Yn ystod y drafodaeth, gwnewch nodyn o bwyntiau, syniadau, dulliau a chasgliadau allweddol
* Fel hwylusydd, eich rôl chi ydy cadw’r sgwrs yn adeiladol gyda ffocws pendant – esboniwch y ‘wal pryderon’ o’r cychwyn cyntaf (wedi’i chynnwys yn y templed cofnodi ar ddiwedd y ddogfen hon) – bod modd nodi materion a’u cynnwys yno, ond ni ddylent fod yn ganolbwynt i’r drafodaeth

### ***Rhannu fideos***

* Bydd yr adnoddau fideo yn rhan allweddol o helpu sbarduno’r drafodaeth o fewn eich grwpiau. Rydym yn eich annog i wylio'r fideos ymlaen llaw i gael teimlad o rai o'r materion allweddol.
* Cyn dechrau pob cwestiwn sgwrs – dewch o hyd i'r ddolen i'r adnodd fideo perthnasol
* Rhannwch y ddolen gyda chyfranogwyr gan ddefnyddio'r bar sgwrsio cyfarfod
* Gofynnwch i'r rhai sy'n bresennol agor y dolenni a gwylio'r fideo ar eu dyfais (gan sicrhau eu bod nhw ar ‘mute’)

## **Ar ôl y sgwrs**

* Anfonwch gopi o’ch nodiadau at [CwricwlwmiGymru@llyw.cymru](mailto:CwricwlwmiGymru@llyw.cymru) – gwnewch hyn o fewn 7 diwrnod o’r sgwrs os gwelwch yn dda.
* Mae copi o’r templed cofnodi ar ddiwedd y ddogfen hon
* Anogwch aelodau eich grŵp i gynnal sgwrs ar y materion hyn yn eu hysgolion, os ydyn nhw’n gweld hyn yn ddefnyddiol – bydd y pecyn hwyluso sgwrs a’r adnoddau atodol ar gael ar dudalen y Rhwydwaith Cenedlaethol ar Hwb. Gallai aelodau’r gwrp cynnig adborth ar eu trafodaethau nhw trwy [CwricwlwmiGymru@llyw.cymru](mailto:CwricwlwmiGymru@llyw.cymru) er mwyn helpu llywio allbynnau y sgwrs genedlaethol
* Byddwn yn cynnal sesiynau fyfyrio 30 munud dewisol yn rheolaidd – os hoffech roi gwybod inni am unrhyw beth a weithiodd yn arbennig o dda neu rywbeth i’w wella ar gyfer y sesiwn nesaf.

# **Talu am hwyluso sgyrsiau’r Rhwydwaith Cenedlaethol**

* Bydd ysgolion ymarferwyr sy’n hwyluso yn cael eu talu gan y consortia rhanbarthol am yr ymrwymiad amser, ar gyfradd o £70 am sesiwn 2.5 awr.
* Ar gyfer ysgolion sy'n anfon ymarferydd fel mynychwr, bydd cymorth ariannol ar gael i fynychwyr drwy eu consortia rhanbarthol i ystyried a thrafod y cwestiynau hyn yn ôl yn yr ysgol, rhannu a gwreiddio'r hyn a ddysgwyd o'r digwyddiadau hyn, a pharhau i gyfrannu at y sgwrs genedlaethol hon drwy rannu eu canfyddiadau yn ôl gyda ni i fwydo i mewn i'r camau nesaf.
* Caiff y broses hon ei rheoli gan y consortia rhanbarthol.

# **Atodiad – Sgwrs Rhwydwaith Cenedlaethol (Cynnydd): templed nodiadau hwyluswyr**

**Defnyddio’r templed hwn:**

* Enwebu hwylusydd neu ymarferydd i fod yn gyfrifol am gofnodi nodiadau o'r sesiwn
* Os ydych chi’n hwyluso sgwrs yn y Rhwydwaith Cenedlaethol, gwnewch nodyn o bawb sy’n mynychu eich sesiwn os gwelwch yn dda – am fod angen ini cofnodi hyn
* Cofnodwch beth dych chi’n teimlo yw rai o'r pwyntiau allweddol, casgliadau a dulliau o'r drafodaeth
* Mae lle i gofnodi syniadau ac ymatebion I is-gwestiynau – **nid oes** angen ichi ofyn bob un o’r cwestiynau hyn na llenwi bob un adran – rydym wedi trefnu’r adrannau penodol er mwyn gwella ansawdd y dadansoddi ar ôl y sgyrsiau
* Peidiwch â phoeni am nodi popeth sydd wedi'i ddweud –y pwyntiau allweddol sydd o ddiddordeb ini
* Anfonwch gopi o’ch nodiadau at [CwricwlwmiGymru@llyw.cymru](mailto:CwricwlwmiGymru@llyw.cymru)

|  |  |  |
| --- | --- | --- |
| **Mae’r rhain yn nodiadau gan (dileu fel y bo'n briodol):**   1. **Sgwrs Rhwydwaith Cenedlaethol** 2. **Sgwrs rhwydwaith rhanbarthol** 3. **Sgwrs ysgol neu glwstwr** | | |
| **Os yw’n (a)** | **Enwau hwyluswyr y Rhwydwaith Cenedlathol:** |  |
| **Aelodau’r grŵp:** |  |
| **Os yw’n (b)** | **Enw sgwrs rhwydwaith rhanbarthol:** |  |
| **Os yw’n (c)** | **Enw ysgol/lleoliad/clwstwr:** |  |

|  |  |
| --- | --- |
| **Wal pryderon**:  *Ar gyfer pob un o'r cwestiynau isod, mae hyn er mwyn cofnodi pryderon neu rwystrau penodol y mae ymarferwyr yn teimlo sydd tu allan o'u rheolaeth yn llwyr. Mae'n bwysig peidio â threulio llawer o amser yn trafod y rhain: dylid eu codi, cofnodi ac yna dylai'r drafodaeth symud ymlaen.* | |
| ***Beth yw’r pryderon?*** | ***(os nad yw’r glir) Pam mae hyn tu allan i’ch rheolaeth?*** |
|  |  |
|  |  |
|  |  |
|  |  |
|  |  |
|  |  |
|  |  |

|  |
| --- |
| **Cwestiwn 1**:  ***Beth yw eich dealltwriaeth chi o gynnydd o fewn Cwricwlwm i Gymru? Beth sy’n wahanol o gymharu â sut rydym wedi ystyried hyn yn y gorffennol?*** |
| *Pwyntiau cyffredin, themau a chasgliadau* |
| **Is-gwestiynau / awgrymiadau** |
| ***Beth yw eich dealltwriaeth chi o’r gofynion o ran cynnydd, fel y Cod Cynnydd?*** |
|  |
| ***Beth yn eich barn chi y mae’r newidiadau o ran cynnydd a’r trefniadau asesu o fewn Cwricwlwm i Gymru yn ei olygu o ran sut rydym yn ystyried ac yn cefnogi cynnydd dysgwyr?*** |
|  |
| ***Beth yw’r pethau rydym yn eu newid? Beth yw’r pethau rydym yn parhau i’w gwneud?*** |
|  |

|  |  |
| --- | --- |
| **Cwestiwn 2**:  ***Ble rydych chi arni nawr o ran datblygu cynnydd o fewn y cwricwlwm newydd? Beth sydd wedi eich helpu wrth ystyried hyn, a beth nad yw wedi helpu?*** | |
| *Pwyntiau cyffredin, themau a chasgliadau* | |
| **Is-gwestiynau / awgrymiadau** | |
| ***Nodwch un peth am sut rydych wedi bod yn mynd i’r afael â chynnydd hyd yn hyn sy’n destun balchder ichi?*** | ***Pam ydych chi’n falch o hyn?*** |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
|  |  |
| ***Beth sy’n rhwystr ichi wrth ddatblygu cynnydd o fewn eich cwricwlwm newydd?*** | ***Pam mae hyn yn rhwystr?*** |
|  |  |
|  |  |
|  |  |
|  |  |
|  |  |
|  |  |
|  |  |
| ***Beth yw’r cwestiynau allweddol rydych yn teimlo y dylai ysgolion / lleoliadau / ymarferwyr fod yn eu holi eu hunain wrth ddatblygu cynnydd o fewn eu cwricwlwm?*** | |
|  | |
| ***Oes egwyddorion allweddol i ysgolion feddwl amdanynt wrth ddatblygu cynnydd?*** | |
|  | |
| ***Sut rydych wedi gweithio gydag ysgolion / lleoliadau eraill i ddatblygu cyd-ddealltwriaeth? Beth mae hynny’n ei olygu yn ymarferol?*** | |
|  | |

|  |
| --- |
| **Cwestiwn 3:**  ***Wrth edrych i’r dyfodol: pa gefnogaeth allai fod ei hangen arnoch i gynyddu eich dealltwriaeth a’ch gallu i roi cynnydd ar waith o fewn y cwricwlwm newydd?*** |
| *Pwyntiau cyffredin, themau a chasgliadau* |
| ***Pa gyfleoedd pellach i gydweithio fyddai o gymorth?*** |
|  |
| ***Sut gallwn hybu cydweithio ar draws y cyfnodau dysgu? Er enghraifft – rhwng ysgolion cynradd ac uwchradd – er mwyn dod i gyd-ddealltwriaeth o gynnydd?*** |
|  |
| ***Sut rydych wedi mynd ati i ddysgu’n broffesiynol ynghylch cynnydd? Beth fyddai’n helpu o ran eich dealltwriaeth?*** |
|  |